NETFLIX प्रस्तुत करता है
मूलभूत NETFLIX फ़िल्म
बेहतर होगा कि थोड़ी जल्दी हाथ चलाओ।
हम नहीं कर पाएँगे।
हम कर लेंगे। करना ही होगा।
थोड़ी देर आराम कर लो। आओ।
मेरी बारी।
"हम कर लेंगे। करना ही होगा।"
वह था मेरा भाई, हेनरी।
उसे हमेशा यक़ीन होता था कि वह जैसा चाहता है वैसा ही होगा।
बारिश समय रहते थम जाएगी ताकि हम फिर कपास बो सकें।
तूफ़ान के आने से पहले हम यह गड्ढा खोद लेंगे।
सत्यानाश!
-हे भगवान! -क्या हुआ?
यह किसी ग़ुलाम की क़ब्र है।
तुम्हें कैसे पता?
सिर पर गोली लगी है।
भगोड़ा रहा होगा।
तो तय हो गया।
क्या तय हो गया?
मैं एक ग़ुलाम की क़ब्र में अपने पिता को नहीं दफ़नाऊँगा।
उन्हें यह ज़रा भी पसंद नहीं आता।
मुझे ऊपर खींचो।
और कोई चारा नहीं है।
बस, भाई! आ जाओ!
बस हो गया!
अब तुम्हें बाहर निकालते हैं!
आओ!
आओ।
सत्यानाश!
-शाबाश, जेमी। कोशिश करते रहो! -नहीं।
मैं एक सीढ़ी लेकर आता हूँ!
हेनरी!
-हेनरी, कहाँ हो तुम? -यहाँ पर! मैं यहाँ हूँ!
वह था मेरा भाई, हेनरी।
उसे हमेशा यक़ीन होता था कि वह जैसा चाहता है वैसा ही होगा।
और उसका छोटा भाई...
जेमी।
...कभी उससे दग़ा नहीं कर सकता।
यहाँ आओ। तुम्हें क्या हो गया?
मुझे लगा कि तुम... मुझे वहीं छोड़ दोगे!
चलो भी। मैं भला ऐसा क्यों करूँगा?
मैं भला ऐसा क्यों करूँगा?
जब फ़ार्म के बारे में सोचती हूँ, तो कीचड़ याद आता है।
कीचड़ में सने पैर और बाल।
जूतों के निशान फ़र्श पर छोड़ते हुए।
मेरे सपने भी भूरे होते थे।
ठीक है। चलो, ऊपर उठाओ।
-चलो। -बस... चलो!
-रुको। बस इसे... रुको। -रुको ज़रा।
उठाओ, जेमी। उठाओ। बस थोड़ा सा और...
रुक जाओ, ठीक है? नीचे रखते हैं।
क्यों न लंबाई में रस्सी डालें? हम दोनों ओर खड़े हो जाएँगे।
नहीं, ताबूत बहुत संकरा है। अब गिरा तो टूट जाएगा।
-कोशिश कर लेते हैं। -नहीं!
-हैप! -हेनरी।
-हैप! -हेनरी, नहीं।
जो हुआ वह मेरी गलती नहीं है।
-मैंने उन दोनों को चेताया था। -उन्हें जाने दो।
हैप!
हैप, ज़रा रुक सकते हो?
हमारी मदद कर सकते हो, हैप?
हमें इस ताबूत को दफ़नाना है।
हैप?
मैं 31-वर्षीया कुँवारी थी
जब मैं 1939 के बसंत के महीने में हेनरी मकैलन से मिली।
जिस घर में मैं पली-बढ़ी थी उसी में अपने माँ-बाप के साथ रहती थी।
मेरी दुनिया छोटी सी थी
और तंगहाली के मेरे जीवन से उसने मुझे बचाया।
अच्छा? इसने बताया कि तुमने कॉलेज में पढ़ाई की है।
इंजीनियर हूँ।
-ओल मिस से इंजीनियरिंग की डिगरी। -हाँ।
तुमने सुना, लॉरा? ओल मिस से इंजीनियरिंग की डिगरी।
बहुत ख़ूब।
लॉरा भी कॉलेज ग्रैजुएट है।
वेस्ट टेनेसी स्टेट से अध्यापन की डिग्री है।
इस पर नाज़ है।
मेरी बहन इस परिवार में सबसे समझदार है।
हमेशा मुझसे अच्छे अंक लाती थी। हमेशा सुनने को मिलता था।
यह बहुत समझदार है।
लॉरा, तुम खाने के बाद पियानो बजाना।
इसे कभी गाते हुए सुनना। परियों की तरह गाती है।
मिस्टर मकैलन को ज़रूर कुछ बजाकर सुनाना।
-माँ। -"आवे मरिया।" वह मुझे बेहद पसंद है।
-आपको पसंद आएगा। बहुत सुंदर है। -माँ।
क्या?
मुझे यक़ीन है कि टेडी अपने नए बॉस,
मिस्टर मकैलन को भजन सुनाने नहीं लाया है।
क्यों न उन्हीं से पूछ लें? मिस्टर मकैलन?
क्या आप खाने के बाद संगीत सुनना चाहेंगे?
मुझे भजन पसंद हैं।
इन्हें भजन पसंद हैं।
मर्दों से तारीफ़ मिलना मेरे लिए नया था, पर वह चाहती ज़रूर थी।
कम से कम वह बूढ़ी नौकरानियों को
मिलने वाली सच्ची दया और छलपूर्ण करुणा से तो बेहतर थी।
-हाँ। -तो...
मुझसे अलग, उसे माहौल को शब्दों से भरने की ज़रूरत महसूस न होती थी।
उसमें आत्मविश्वास था, मुझमें नहीं।
इतना ही?
ख़ैर...
ऐसा तो नहीं कह सकती कि मुझे उससे प्यार हो गया था...
पर मैं उसकी इतनी एहसानमंद थी कि बाकी सब गौण लगने लगा।
अगले सप्ताहांत मेरा भाई जेमी ऑक्सफ़र्ड से आ रहा है।
मैं चाहूँगा कि वह भी तुमसे मिले।
वह रहा, वहाँ पर।
भाई!
-अच्छे लग रहे हो, भाई। -तुम भी।
मेम्फ़िस की हवा तुम्हें रास आ गई है।
या कोई और बात है?
मिस शपेल, यह मेरा भाई जेमी है।
-मिलकर ख़ुशी हुई। -मुझे भी।
इसे लगता है कि यह अपने नाटकों का कोई नायक है।
हाँ, वह कौन सा नाटक है, भाई? हैमलेट? फ़ाउस्ट? प्रिंस हैल?
वह जिससे एक दिन तुम कमाने लगो।
आप क्या कहेंगी, मिस शपेल?
मुझे लगता है कि तुम पक जैसे हो।
-पक कौन है? -हे भगवान, इन मूर्खों को सद्बुद्धि दो।
पक एक बदमाश लड़का है।
वह उधमी है।
माफ़ करना, भाई। बस इन्हें प्रभावित करने की कोशिश कर रहा हूँ।
तो जान जाओगे कि मिस लॉरा को प्रभावित करना आसान नहीं है।
-चलें? -चलिए।
मैंने पैपी को बता दिया कि तुम आज आ रहे हो।
मुझे सुनना है।
फिर देखा तो मैं नीचे फँस चुका था,
सिर पर चोट लगी थी, खून बह रहा था, और मौत के करीब था,
सन् '27 की बाढ़ का एक और शिकार।
-तुमने कभी बताया क्यों नहीं? -किस्सा ख़त्म नहीं हुआ।
फिर क्या हुआ?
मुझे एक चमचमाती हुई रोशनी दिखाई दी,
-एक टूटे तारे की तरह। -"चमचमाती।"
और उससे एक बड़ा सा हाथ निकला
और मुझे लगा कि मुझे लेने स्वयं ईश्वर आए हैं।
पर ऐसा नहीं था। वह मेरा प्यारा बड़ा भाई हेनरी था।
-तुमने इसकी जान बचाई। तुम तो हीरो हो। -यक़ीनन।
भला और क्या करता? इसे डूबने देता?
यह जाम भविष्य के नाम, चाहे वह जैसा भी हो।
भगवान तुम्हें खुशियाँ, स्वास्थ्य और समृद्धि से नवाज़े,
और अगर यह मान जाए, तो कई बच्चों से भी।
तुम दोनों को मेरा प्यार।
बुलबुले।
तुम्हारी प्रेमिका के साथ नाचूँ तो एतराज़ तो न होगा?
मिस शपेल, मेरे साथ नाचना चाहेंगी?
मुझे ख़ुशी होगी।
जेमी का नज़रिया अलग था।
और जब वह मुझे देखता था, तो लगता कि अब मैं अदृश्य नहीं हूँ।
सबका बहुत शुक्रिया।
-मैं अभी आया। -बिल्कुल।
आज बहुत ख़ूबसूरत लग रही हो।
शुक्रिया।
जेमी का लड़कियों पर ऐसा ही असर होता है।
वे उसके लिए चमक उठती हैं।
दिख रहा था कि वह तुम्हें पसंद करता है।
मुझे यक़ीन है कि वह किसी को नापसंद नहीं करता।
हाँ, किसी लड़की को तो नहीं।
हेनरी का शादी का प्रस्ताव वैसा नहीं था जैसा मैंने सोचा था।
वह घुटनों पर नहीं बैठा था, और वह सवाल कम और कथन ज़्यादा था।
हेनरी रूमानी नहीं है।
वह सख़्त जान है।
-हाँ? -हाँ।
मुझे घरेलू ज़िंदगी रास आई।
हेनरी की बातें मानने व उसके लौटने का इंतज़ार
करने के लिए ही मैं बनी थी।
और जब अमैंडा ली पैदा हुई, तो मैं पूरी उसकी हो गई।
फिर वह दिन आया जिसने सब बदल दिया।
हमेशा के लिए।
दिसम्बर 7, 1941,
यह दिन सदा के लिए कुख्यात हो जाएगा।
संयुक्त राज्य अमरीका पर
अचानक और जानबूझकर
जापानी साम्राज्य की नौसेना और हवाई सेना ने हमला किया है।
अमरीका के इस देश के साथ शांतिपूर्ण संबंध थे,
और जापान के उकसाने के कारण...
डैडी ने मुझे ले जाने के लिए मिस्टर रॉबर्ट और अन्य का ट्रक लिया।
मुझे वही याद है।
शुरू की और आख़िर की बातें...
वही हमेशा याद रहती हैं।
शुक्रिया।
तुम्हारे लिए प्रार्थना करेंगे।
ठीक है।
हमें भूल मत जाना।
हरगिज़ नहीं।
नहीं भूलूँगा। ठीक है?
अपना ख़याल रखना।
ज़रूर।
तुम सब यहाँ मदद करना, ठीक है? अपनी माँ की मदद करना।
-ठीक है? -ज़रूर करेंगे।
लड़कों को लिली मे से दूर रखना। उसे जल्दी बड़ी मत होने देना।
-बस तुम लौट आना। -मैं आऊँगा।
तुम वापस ज़रूर आना। समझे?
-आपसे प्यार करता हूँ, माँ। -मैं भी, मेरे बच्चे।
शुक्रिया।
मैं पलटकर नहीं देख सकती।
मैंने पलटकर नहीं देखा।
कहते हैं किसी को जाते हुए देखना अशुभ होता है।
मैंने उसकी धड़कन अपनी हथेली में थामी है।
मुझे उसकी हर धड़कन याद है।
वह गर्म और जोशिला था।
मैं उसके हर अंग से वाक़िफ़ हूँ...
और पलटकर न देखने के लिए बड़ी हिम्मत जुटानी पड़ी।
नहीं, मैं कोई भेदभाव नहीं करती।
मैं उन सबसे एक जैसा प्यार करती हूँ।
हर माँ करती है।
पर उन चार सालों के दौरान...
जब वह साथ नहीं था...
मैंने केवल उसके लिए प्रार्थना की।
भगवान मुझे माफ़ कर देंगे।
चलो भी।
वहाँ गड्ढा खोदो।
शाबाश, रुएल। करते हैं। शाबाश।
लगे रहो। घर जाते-जाते खाना तैयार होगा।
दस्तावेज़ किस काम के?
मेरे दादा और परचाचा, दादी और परचाचियाँ,
माता और पिता ने
ज़मीन पर हल जोता, फ़सल बोई, उसे सींचा, कटाई की,
जलाया और फिर हल जोता।
अपनी सारी ज़िंदगी इसी ज़मीन पर काम किया,
यह ज़मीन जो कभी उनकी न हुई।
पसीना आने तक काम किया, ख़ून आने तक पसीना बहाया,
और मरने तक ख़ून बहाया।
वे इसी 200 एकड़ ज़मीन की मिट्टी से सने हाथों के साथ मर गए।
उस सूखी ज़मीन को जोतते हुए मर गए जो कभी उनकी न होती।
उनकी सारी मेहनत पर पानी फिर गया।
फिर भी ये लोग, यह जगह और यहाँ का कानून कहता है
कि तुम्हें काम चाहिए। दस्तावेज़ नहीं।
कैल्विन अगस्टस की ज़मीन यहाँ है...
और उसके दोस्त लियो ने यहाँ ज़मीन ख़रीदी है।
मेरे ख़याल से यहाँ कुछ एकड़ ज़मीन है।
अगर लोहे का बाड़ा लगा सको तो।
लोहे के बाड़े भी गिरा देते हैं।
ज़्यादा वक्त नहीं लगेगा न, पापा?
अगले साल इस समय,
मेरे पास 50 एकड़ कपास होगा,
50 एकड़ ओट्स, 50 एकड़ चावल होगा।
बेवक़ूफ़, यहाँ चावल नहीं उगता।
भाई को कभी बेवक़ूफ़ मत कहना।
-मैं फिर भी उगाऊँगा। -इसीलिए तो किसान नहीं बनूँगी।
-मैं एक स्टेनोग्राफ़र बनूँगी। -एक... क्या बनोगी?
वे टाइपिस्ट जैसे होते हैं।
-अश्वेत टाइपिस्ट नहीं होते। -तुम्हारी बहन पहली होगी।
वैसे, जान...
मैंने मिसिसिपी में एक फ़ार्म ख़रीदा है।
और हम तीन हफ़्ते बाद वहाँ रहने जाएँगे।
वह ग्रीनविल से 40 मील दक्षिण की ओर है।
बड़ा सा...
बरामदा है, अंजीर का पेड़ है...
बच्चियों को चार बेडरूम पसंद आएँगे।
पर हमें यह घर प्यारा है।
पर अब उन सबको अपना अलग कमरा मिलेगा और पैपी को भी।
पैपी?
जान, अब माँ नहीं रही, तो हमें उनका ख़याल रखना होगा।
हमारे पास 200 एकड़ की उपजाऊ ज़मीन होगी। सोचो तो।
-तुम कुछ बोल नहीं रही। -मैं चौंक गई हूँ।
तुम जानती थी कि अपना फ़ार्म ख़रीदना चाहता हूँ।
-नहीं। -मैंने बताया था।
हेनरी, मुझे नहीं पता था।
-मैं... -मुझे वह याद रहता।
ठीक है, तो अब बता रहा हूँ।
तुम्हें वह बहुत पसंद आएगा।
ज़रूर पसंद आएगा। देखना।
जान।
-मुझे बरामदा बहुत पसंद आया। -हाँ।
तो? किसको कौनसा कमरा मिलेगा?
चलो। तुम भी।
वहीं रुको तुम।
तुम सबसे अच्छा कमरा लेना चाहती हो न?
यही बात है न?
वहाँ पीछे क्या है?
उस पायदान के नीचे चाबी होनी चाहिए।
-जाओ। ले आओ। -भला तुम कौन हो?
हम मकैलन परिवार हैं।
हमने यह घर किराये पर लिया है। तुम कौन हो?
ओरिस स्टोक्स। इस घर का नया मालिक।
मैंने तीन हफ़्ते पहले ही जॉर्ज सडेथ से यह घर किराये पर लिया है।
सडेथ ने पिछले हफ़्ते घर मुझे बेचा।
उसने किसी किरायेदार के बारे में नहीं बताया था।
तो मुझे उसकी याददाश्त ताज़ी करनी पड़ेगी।
-तीन दिन पहले शहर छोड़ गया। -100 डॉलर पेशगी दी थी।
-दस्तावेज़ हैं? -नहीं, पैपी, हाथ मिलाकर सौदा किया था।
मैंने उसे 100 डॉलर नक़द दिए थे, इसी बैठक में।
उसके और उसकी पत्नी के साथ खाना खाया था। मैंने उसे दिखाया...
-अब तुम लोग जा सकते हो। -मैंने उसे तस्वीरें दिखाई थीं अपनी...
तुम्हें ठग लिया, लड़के। बेवक़ूफ़।
बेवक़ूफ़।
सोचा नहीं था कि मेरा बेटा इतना बेवक़ूफ़ निकलेगा।
चलिए, फ़ार्म पर रह सकते हैं। वहाँ भी एक घर है।
हम फ़ार्म पर रहेंगे।
काम चल जाएगा। चलो।
उन हब्शियों और मज़दूरों के साथ?
शहर में हम सबके लिए बड़ा घर नहीं मिलेगा, पैपी।
यक़ीन मानिए, मैंने देखा था। चलो, जान।
जान! यही है! यही है हमारी ज़मीन, जान!
मेरे एक परचाचा, विली को
रीकन्स्ट्रक्शन में एक ज़मीन का टुकड़ा मिला था।
उनके पास उसके दस्तावेज़ थे।
एक दिन चार गोरे घोड़ों पर बैठकर आए, पिस्तौल तानी,
कहा मार डालेंगे।
मेरे चाचा के दस्तावेज़ों के
चालीस टुकड़े करके हवा में उड़ा दिए।
इसलिए मैं पूछता हूँ, दस्तावेज़ किस काम के?
इस खच्चर ने मुझे एक साथी पट्टेदार बनाया, साथी किसान नहीं।
और अपनी ज़मीन ख़रीदने का एक सपना भी दिया।
शायद समस्या यहीं से शुरू हुई।
तुम खाने के लिए हमारे पास आओगी।
स्टेनोग्राफ़र वाली कमाई हमें मिलेगी।
नहीं। क्योंकि मैं कैलिफ़ोर्निया या शिकागो में रहूँगी जहाँ
अश्वेतों को नौकरी मिलती है।
-तब तक युद्ध ख़त्म हो जाएगा। -नहीं।
-पर रॉन्ज़ेल जल्दी घर लौट आएगा। -मैं नहीं चाहती कि वह जल्दी लौट आए।
-जल्दी का मतलब... -वह जल्दी नहीं लौटेगा।
सब खाना ख़त्म कर लो। सोने से पहले बरतन धो देना।
कैसे हो?
नमस्ते, जनाब।
मकैलन। हेनरी मकैलन।
-तुम हैप जैक्सन हो। -जी, जनाब।
मेरा परिवार और मैं अभी आए हैं।
सामान उतारने में मदद चाहिए।
-तो आप नए मालिक हैं? -हाँ।
लगा आप अगले हफ़्ते आएँगे।
सामान उतारना है और रात होने से पहले आग जलानी है।
-ठीक है? -हाँ।
नमस्ते।
तो उससे पैदल आने को कहो।
जगह बहुत दूर है और हमारे पास समय नहीं है। रात होने को है।
मैं किसी हब्शी के लिए नहीं हटूँगा।
वह लॉरा और बच्चियों के साथ नहीं आ सकता तो...
ट्रक के पीछे जगह नहीं है। पैपी, प्लीज़।
मिस्टर मकैलन मेम्फ़िस से थे और मेरे अनुसार
उन्हें खच्चरों के बारे में कोई जानकारी नहीं थी।
उन्होंने मुझसे कहा कि वह वे बकवास ट्रैक्टर लाने की सोच रहे हैं।
सोचो ज़रा।
अपनी ज़मीन पर मशीनों से काम करेंगे बजाय भगवान के दिए हाथों के।
मछली पकड़ेंगे।
आप ठीक हैं, मिसेज़ मकैलन?
मैं ठीक हूँ। शुक्रिया।
उससे ये खिड़कियाँ ठीक करवा लो वरना हम ठंड में जम जाएँगे।
-चलो। -बारिश से पहले
सामान उतारना है।
यहीं रख दो।
आप आराम कीजिए, पैपी। हम कर लेंगे।
बच्चियाँ थक गई हैं। मुझे उनके कंबल चाहिए।
ठीक है।
यहीं कहीं होने चाहिए।
ठीक है, बच्चियो, चलो।
-बस कोने में रख दो। -जी, मैडम।
"अ टेल ऑफ़ टू सिटीज़।
वदरिंग..."
तुम पढ़ सकते हो?
मेरे बेटे रॉन्ज़ेल ने सिखाया।
वह जनरल पैटन की सेना में युद्ध लड़ेगा।
मतलब सुरंगें खोदेगा और आलू छीलेगा?
नहीं, जनाब, वह टैंक कमांडर है।
हो ही नहीं सकता कि फ़ौज वाले लाखों डॉलर का टैंक
एक हब्शी के हवाले करेंगे।
लड़ाई तो मेरा बेटा जेमी लड़ रहा है।
वह बॉम्बर जहाज़ उड़ा रहा है।
मेरा बेटा सार्जेंट है। 761वीं बटालियन में।
उन्हें ब्लैक पैंथर बुलाते हैं।
ऐ।
लड़के।
पता है ऐसे हब्शी को क्या बुलाते हैं?
रकून।
जान, यह पियानो कहाँ रखूँ?
पहले बच्चियों को सुलाती हूँ।
उसके लिए जगह नहीं है। मैं कहाँ सोऊँ?
बरामदे में सोना पड़ेगा।
मैं वहाँ नहीं सोऊँगा।
-वहाँ फ़र्श तक नहीं है। -हेनरी, प्लीज़।
-घर में जगह नहीं है। -पियानो निकालो।
यहाँ बिस्तर डाल सकते हैं। पर्दा लगा देंगे।
ऐसा कर तो सकते हैं।
बैठक के बीचोबीच बिस्तर नहीं चाहिए।
-पियानो... -मुझे निकाल रही है।
-आपको निकाल नहीं रहे। -हेनरी, ज़रा बात करनी है।
-जान! निकाल नहीं रहे। -हेनरी।
जब तुमने कहा था कि मुझे इस घटिया जगह ला रहे हो,
तो मैंने कुछ नहीं कहा।
जब तुमने कहा कि यह भी साथ आएँगे, मैं मान गई।
और जब ओरिस स्टोक्स ने कहा
कि उस आदमी ने तुम्हें ठग लिया, तब भी मैं चुप रही।
पर मैं बता दूँ, हम वह पियानो नहीं बेचेंगे।
इस जगह में एक वही तो अच्छी चीज़ है।
तो तुम्हारे पिता बरामदे में सोएँगे, या तुम्हारे साथ,
क्योंकि पियानो के बग़ैर यहाँ न रहूँगी।
-एक बात कहूँ? तुम थक गई हो। -ऐसा नहीं है।
सत्यानाश!
मेरे पर-पर-परदादा और उनके ग़ुलामों ने वह फ़ार्म बनाया था जहाँ मैं पला-बढ़ा।
एक बार मेरे दादाजी ने मुझसे बाहर जाकर
मुट्ठी भर मिट्टी अंदर लाने को कहा।
और उन्होंने पूछा, "हाथ में क्या है, बेटा?" मैंने कहा, "मिट्टी।"
"सही कहा। अब वह मुझे दो।"
तो मैंने दे दी, और उन्होंने कहा, "अब मेरे हाथ में क्या है?"
"मिट्टी," मैंने कहा।
"नहीं, बेटा, मेरे पास ज़मीन है। पता है क्यों?
क्योंकि मैं इसका मालिक हूँ। क्योंकि यह मेरी है।
और एक दिन यह तुम्हारी होगी।"
पर वह ज़मीन कभी मेरी हुई ही नहीं।
नहीं, पैपी ने बाढ़ के बाद उसे बेच दिया।
उन्होंने सबसे कहा था कि पानी उनका सब बहाकर ले गया।
पर वह एक झूठ था।
वह ख़ुशी-ख़ुशी उस ज़मीन को छोड़ आए।
फ़ौज ने जेमी को एक बॉम्बर पायलेट बना दिया।
पर वह मेरी गलती के कारण वहाँ पहुँचा।
मैंने उससे वादा लिया था कि अगर वह कभी फ़ौजी बना,
तो आसमान में उड़ेगा।
कहते हैं कि वहाँ अधिक सुरक्षित रहते हैं।
सब ठीक लगता है।
एडम बाईं ओर है।
बिल्कुल है।
ठीक है।
अपनी बेटी के जन्मदिन पर नहीं जा पाया। वह इस बात से नाराज़ है।
हम जल्द वापस जाएँगे। तुम्हें सुरक्षित वापस ले जाऊँगा, रॉज।
ठीक है, तुम्हारी ज़िम्मेदारी है।
तुम्हारे पास अपनी जान की फ़ोटो है, मेरे पास मेरी है।
पर मेरी वाली की तस्वीर एक पत्रिका से है।
मेरे प्रिय परिवारजनो।
मैं बेल्जियम के टिलेट नामक गाँव से यह चिट्ठी लिख रहा हूँ।
बेल्जियम फ़्रांस के उत्तर में स्थित एक देश है और बहुत सुंदर है।
डैडी को यह जगह पसंद आएगी। यहाँ बहुत सारे फ़ार्म हैं।
यह क्या है?
-"आख़िर तक लड़ेंगे"? -हाँ, यार।
पर जब तक आपको यह चिट्ठी मिलेगी, मैं यहाँ से जा चुका हूँगा।
हम हमेशा सफ़र करते रहते हैं।
-सब तैयार हो जाओ! -मेरी ओर से!
चलो! चलते हैं!
चलो! आगे बढ़ो!
-तैयार। चलते चलो! -चलो!
अपने घोड़े को गोली मार दी?
-घोड़े को कौन गोली मारता है? -किसी...
-चारा भी समय पर नहीं मिलता। -वह मेरी सुपारी खा गया!
-वह मेरी संपत्ति है! -कार्ल, बहुत हुआ।
कुछ नहीं सुनना!
ठीक है? काम नहीं करोगे, तो तुम्हें नहीं रख सकता!
-हेनरी, नहीं। -तुम जानते हो!
हेनरी, मेरे साथ...
प्लीज़। मेरे साथ वीरा और बच्चियाँ हैं और एक आने वाला है।
-मतलब... -यार, मेरे...
मेरी एक पत्नी है। बच्चे हैं।
-मेरे पास जाने की कोई जगह नहीं। -मेरा परिवार है, समझे?
यह फ़ार्म है, धर्मशाला नहीं।
-हफ़्ते के अंत तक का समय है! -प्लीज़!
हफ़्ते के अंत तक।
और फिर चले जाना!
हिंसा ग्रामीण जीवन का एक हिस्सा है।
आप मुर्दा चीज़ों से घिरे रहते हैं।
मुर्दा चूहे, मुर्दा ख़रगोश, मुर्दा छछूँदर।
वे आँगन में होते हैं,
घर के नीचे से उनके सड़ने की बू आती है।
और कुछ जानवरों को खाने के लिए मारते हैं।
मुर्गियाँ, सूअर, हिरण, मेंढ़क, गिलहरियाँ।
काटो, खाल उतारो, साफ़ करो, हड्डियाँ निकालो, तलो।
खाओ, फिर शुरू करो, मारो।
मैंने घाव को सिलना सीख लिया,
बंदूक में गोली भरना,
गर्भवती सूअरी के पेट में हाथ डालकर प्रसव करवा सकती हूँ।
मेरे हाथों ने यह सब किया है,
पर मेरे दिल को कभी शांति नहीं मिली।
आप कैसी हैं, मिसेज़ मकैलन?
हेलो, मिस...
वीरा। मुझे वीरा बुलाइए।
हेलो, वीरा।
यह मेरी एक बेटी है, एल्मा।
हमें आपसे बात करनी है।
आप हमें नहीं निकाल सकतीं।
माफ़ करना?
हमें निकाल दिया तो जाने की कोई जगह नहीं है।
साल के इस समय में कोई हमें काम पर भी नहीं रखेगा।
मैं कुछ नहीं कर सकती, वीरा। यह मेरे पति का फ़ैसला है।
मैं आपसे हमें यहाँ रखने की विनती कर रही हूँ।
मैं बता रही हूँ कि यह फ़ैसला मेरा नहीं है।
और अगर होता तो?
एल्मा।
मेरे प्रिय परिवारजनो।
स्थानीय लोग हमसे अच्छी तरह पेश आते हैं।
वे वहाँ के गोरों जैसे नहीं हैं।
मुझे घर की याद आती है।
और वे अपनापन दिखाने में कोई कसर नहीं छोड़ते।
इसके लिए उनका एहसानमंद हूँ।
रॉन्ज़ेल।
हेनरी!
-क्या? -हेनरी, तुम्हारी बीवी बुला रही है।
इज़ाबेल बीमार है और दूसरी वाली भी बीमार पड़ रही है।
मैं आ रहा हूँ!
काली खाँसी है। जाकर डॉक्टर बुला लाओ।
और अपने पिता से पानी उबालने को कहो।
हेनरी, जाओ!
जाओ!
"काश आप सब यह देखने के लिए यहाँ होते।
उसकी पोशाक बहुत चमकी... चमकीली थी।
गोरे जी.आई. भी उससे नज़रें नहीं हटा पा रहे थे।
लिली मे से कहना
वह महान लीना होर्न से भी बेहतर गाती है।
देखिएगा कि रुएल गेंदबाज़ी का अभ्यास करता रहे।
मार्लन से कहिएगा
कि मैंने उसके लिए बर्फ़ बचाई थी, पर वह पिघल गई।
इसलिए उसके लिए एक गिलास पानी लेकर आऊँगा।"
ठीक है।
"और..."
-हैप! -आया, जनाब!
हैप, तुम्हारी बीवी फ़्लोरेंस की मदद चाहिए।
बच्चियों को काली खाँसी हो गई है,
और मैं शहर नहीं जा पा रहा हूँ क्योंकि पुल टूट गया है।
याद आया कि तुमने बताया था कि वह दाई है।
-मेरी पत्नी डॉक्टर नहीं है, जनाब। -जानता हूँ,
पर मेरी पत्नी को मदद चाहिए और सोचा...
-खाँसी कब शुरू हुई? -इज़ाबेल को कुछ दिनों से खाँसी है
और अमैंडा ली को कुछ घंटे पहले शुरू हुई।
अभी बीमारी शुरू हुई है।
यह आपको दवाई दे सकती है, जनाब, पर आपके साथ जा नहीं सकती।
मैं पैसे दे दूँगा।
मैं तीन-चार दिन घर नहीं आ पाऊँगी।
-मेरे परिवार का ख़याल कौन रखेगा? -प्लीज़।
मेरी पत्नी घबराई हुई है।
मेरे पास केवल अपने बच्चों को ही प्यार करने का सौभाग्य नहीं था।
मुझे मेरी माँ का रंग नीला याद है।
भोर की नीलिमा का रंग।
चांद आसमान में होता,
जब वह मेरी और मेरी बहनों की पलकें चूमतीं,
और हम सोने का नाटक करते।
वह काम पर जातीं,
दिन में किसी और बच्चे को जगाकर चूमने के लिए।
मैंने कसम खाई थी कि मैं अपने बच्चों को पूरा प्यार दूँगी।
संभलकर आना।
-यह फ़्लोरेंस है। -यह कौन है?
यह दाई है।
-क्या यहाँ कोई गर्भवती है? -पुल टूट गया है।
-मदद करेगी। -डॉक्टर चाहिए...
पुल बह गया है।
-मैं क्या करूँ? -इसे पकड़ो।
मेरे बच्चों को भी यह हुआ था।
इन्हें कुछ पिलाना होगा।
पर पहले बलगम निकालना होगा।
और अच्छा किया कि आप इन्हें भाप दे रही हैं।
मिस्टर मकैलन, आप थोड़ा पानी और उबालेंगे?
मुझे माँ के पास जाना है!
इससे बलगम निकल जाएगा।
खाँसी शुरू होते ही डॉक्टर के पास ले जाना चाहिए था।
अगर कुछ हो गया...
अब वह जान गई हूँ जो मेरी माँ जानती थीं।
आपकी बच्चियाँ ठीक हो जाएँगी।
ठीक है।
कि अगर उस दूसरी औरत के बच्चों को कुछ हुआ होता,
तो हमारी कहानी ख़त्म हो जाती।
अब जान गई हूँ कि वह केवल काम के लिए नहीं जाती थी,
-प्यार के कारण जाती थी। -प्यास लगी है।
सुना तुमने, लड़की? मुझे अभी...
-मुझ पर चाकू ताना... -अब जान गई हूँ...
-...तो कसकर थप्पड़ मारूँगा। -...कि प्यार ज़िंदा रहने की एक कोशिश है।
गोलियाँ चल रही हैं। पीछे क्या हो रहा है?
दिखाई दे रहा है। इसे घुमाओ।
पिछला बंदूक़धारी मारा गया!
इसे नीचे उतारो!
मुझे थोड़ी ऊँचाई चाहिए।
बाईं ओर चलो! ऊपर ले चलो!
यह लीजिए, कप्तान!
ठीक है! ऐ!
विन्यास टूट गया है।
ठीक है, चलो!
फ़्रंट गनर, क्या तुम वहाँ हो?
मैं यहीं हूँ! मैंने उसे मार गिराया!
-बाईं ओर से हमला हो रहा है! -दिख गए!
जेरेमी!
मुझसे बात करो, जेरेमी!
नहीं!
माँ?
गुड मॉर्निंग।
अच्छा लगा कि तुम बेहतर महसूस कर रही हो।
तुम्हारे लिए एक अच्छी ख़बर है।
हम तुम्हें एक नौकरी देना चाहेंगे।
मेरे लिए काम करना होगा।
बच्चियों को संभालने में मदद चाहिए।
खाना बनाना, सफ़ाई वग़ैरह जैसा काम।
तुम्हारी और तुम्हारे परिवार की आय बढ़ जाएगी।
हम उनकी जायदाद नहीं हैं।
हम किराया देते हैं, अपनी फ़सल उगाते हैं। बस।
वे औज़ारों की तरह हमारा इस्तेमाल नहीं कर सकते।
तुम हमेशा पैसे बचाने की बात करते हो,
कि अपनी ज़मीन ख़रीदकर ही हम उनके चंगुल से छूट पाएँगे।
-हम करीब हैं। -मैं नहीं चाहता कि तुम उनके लिए काम करो।
मैं उनके लिए काम नहीं करूँगी। हमारे लिए करूँगी।
मैं हाँ कह चुकी हूँ।
"क्योंकि पति पत्नी का सिर है जैसे कि मसीह कलीसिया का सिर है।"
"भली पत्नी कौन पा सकता है?
क्योंकि उसका मूल्य मूंगों से भी अधिक है।
उसके पति के मन में उसके प्रति विश्वास है और उसे लाभ की घटी नहीं होती।"
हर रविवार।
-तुम वाक़ई सुनती हो, है न? -हाँ।
और अब तुम्हें मेरी बात सुननी होगी।
"मेरे पिता के घर में बहुत से रहने के स्थान हैं।
मैं यह जानता हूँ। यदि न होते, तो मैं तुमसे कह देता।
मैं तुम्हारे लिए जगह तैयार करने जाता हूँ।
जहाँ मैं रहूँ, वहाँ तुम भी रहो।"
इससे मुझे सुकून मिलता है।
यह जानकर सुकून मिलता है...
कि एक दिन आएगा
जब मेरा दिन पिछले दिन से आसान होगा।
एक सुबह...
मेरे बच्चे इस जगह अपनी आँखें नहीं खोलेंगे।
वे नए आसमान के तले अपनी आँखें खोलेंगे।
एक सुबह, हम अपने गले में पड़ा यह शिकंजा तोड़ देंगे
और अपने पैरों में पड़ी यह जंजीर तोड़ देंगे।
एक सुबह...
और मैं भविष्य की बात नहीं कर रहा। मैं वर्तमान की बात कर रहा हूँ।
वर्तमान!
-एक सुबह! -एक सुबह!
मैंने कहा...
गोली चलाओ!
क्या निशाना लगाया है, यार!
टैंक से निकलो!
बाहर निकलो! टैंक से बाहर निकलो!
डैड।
मैं तुम्हें संभाल लूँगा!
चलो! झुको!
मुझे एक डॉक्टर चाहिए!
धीमे-धीमे।
यह जानते हुए बिस्तर में लेटा कि मेरी पत्नी मेरे लिए काम कर रही है।
फ़्लोरेंस के हाथों पर छाले पड़ गए हैं।
और उसे अपनी पीठ मलते देखता हूँ जब उसे लगता है कि मैं नहीं देख रहा।
अगले दिन बारिश हुई।
इतनी ज़ोर की बारिश कि खेत मोम की तरह जम गए।
हम कुछ नहीं कर सकते थे।
बारिश रुकने तक, दो दिन वहाँ बैठे देख-देखकर परेशान होते रहे।
हैप, तुम अंदर हो क्या?
जी, जनाब।
-कैसे हो? -बेहतर हूँ, जनाब।
लगता है तुम यह काम बख़ूबी जानते हो।
परिवार की परम्परा है।
क्या लगता है कि कितने दिन और बिस्तर में रहना होगा?
डॉ. टर्पिन ने कहा था छह हफ़्ते। चार हफ़्ते हो चुके हैं।
मैं यक़ीनन सोमवार तक आ जाऊँगा।
-सोमवार? ख़ैर... -जी, जनाब।
मैं बताता हूँ। मुझे नहीं...
मुझे नहीं लगता कि तुम समय पर बुवाई कर सकोगे।
तुम्हारे पास बहुत कम समय होगा।
फ़्लोरेंस और बच्चे दोगुना काम कर रहे हैं, जनाब।
और आप जानते हैं कि बारिश के कारण खेतों को फिर जोतना पड़ेगा।
सो तो है। हाँ, काश हम बारिश पर वश कर पाते।
अब तक रोपण शुरू कर देना चाहिए था,
पर तुम्हारे खेत तो अब तक तैयार भी नहीं।
और इंतज़ार नहीं कर सकते, हैप। तुम एक किसान हो। यह समझते हो।
जी, जनाब।
हाँ, अगर तुम्हारे पास खच्चर होता...
तो काम फटाफट ख़त्म हो जाता।
-हमारा खच्चर बीमारी से मर गया, जनाब। -पता है।
फ़्लोरेंस और बच्चे...
तुम्हें मेरा एक खच्चर किराये पर लेना होगा, हैप।
क़ीमत अदा करने तक आधा हिस्सा दे देना।
अपने बेटे को खाने के बाद खच्चर लेने के लिए भेज देना।
जी, जनाब।
वैसे, जान, मैं बताना भूल गया।
फ़्लोरेंस कुछ समय तक यहाँ काम नहीं कर पाएगी।
क्या मतलब फ़्लोरेंस वापस नहीं आएगी?
कम से कम जुलाई के अंत तक। जब तक बुवाई का काम ख़त्म नहीं होता।
-हैप कहाँ है? -उसका पैर टूट गया। बताया तो था।
-नहीं। -बताया था।
बच्चियों के लिए मदद चाहिए। खच्चर नहीं दे सकते...
नहीं, खच्चर उधार नहीं दे सकता।
किसी को ऐसे ही खच्चर नहीं देते।
अरे, क्यों न मैं उन्हें पूरा फ़ार्म ही दे दूँ?
मतलब, अगर वे समय पर बुवाई न कर सके,
तो हमसे किराये पर लेना होगा और आधी फ़सल देकर क़ीमत अदा करेंगे।
उनके लिए कठिन होगा, पर हमारे लिए अच्छा है।
हैप हमारा काम करते ज़ख़्मी हुआ।
नहीं, लॉरा, हैप जैक्सन ख़ुद अपने लिए काम करते हुए ज़ख़्मी हुआ।
-खेती-बाड़ी एक कारोबार है। -मुझे लगता है...
तुम बस सोचती रहो। मैंने हमारी सारी पूँजी इस फ़ार्म में लगा दी है।
सारी की सारी।
हमें इस साल मुनाफ़ा कमाना होगा वरना हम मुसीबत में पड़ जाएँगे।
बात समझ में आई?
समझी?
हाँ, हेनरी।
तो ठीक है। चलो।
8-30-62।
जिस दिन कन्फ़ेडरेट सेना ने यूनियन फ़ौज को रिचमंड के युद्ध में परास्त किया।
मुझे नहीं लगता कि उसे पता था कि मुझे नंबर पता है।
-हेलो। श्रीमती जैक्सन? -हाँ?
मैं डॉ. पर्लमैन हूँ। आपके पति का इलाज करने आया हूँ।
शुक्रिया। अंदर आइए।
अगर उस दिन से पहले पूछा होता,
तो कहती सब गोरे एक जैसे होते हैं।
हेनरी मुझसे नाराज़ रहा और उसने बिस्तर में मुझसे दूरी बनाकर नाराज़गी जताई।
मुझे हेनरी के साथ संभोग ज़्यादा पसंद नहीं था,
पर उससे एक पत्नी का दर्जा महसूस होता था।
कभी इंकार करने के बारे में सोचा ही नहीं।
वह मुझे इंकार कैसे कर सकता था?
यह एक गंभीर पर आनंदमय दिन है।
जनरल आइज़नहावर ने बताया
कि जर्मनी की सेना ने संयुक्त राष्ट्र के सामने हथियार डाल दिए हैं।
सारे यूरोप पर आज़ादी का झंडा लहरा रहा है।
इस जीत के लिए, हम हाथ जोड़कर
परमेश्वर को धन्यवाद देते हैं जिन्होंने हमारा मार्गदर्शन किया और रक्षा की...
-हिटलर मारा गया! -युद्ध ख़त्म हो गया!
हिटलर मारा गया!
ये अब ख़त्म, न?
युद्ध ख़त्म हो गया!
हम दुश्मनों के इलाक़े में हैं।
अब तुम मरोगे, बेवक़ूफ़!
तुम उन्हें रौंद रहे हो। दाईं ओर देखो, गनर।
तुम मारे गए।
शनिवार का दिन मुझे सबसे अधिक पसंद था।
केवल उसी दिन ख़ुद को वाक़ई साफ़ महसूस करती थी।
-क्या मैं बैठ जाऊँ? -हाँ, बैठ जाओ।
बाक़ी के दिन हमसे बदबू आती थी।
माँ कोई आ रहा है!
-जेमी अंकल! -जेमी अंकल!
आकर अपने जेमी अंकल को झप्पी दो।
यह कौन है? यह मेरी गुड़िया अमैंडा है क्या?
-और यह कौन है? मेरी नन्ही बेला। -जेमी!
-जेमी अंकल को झप्पी दो! -जेमी!
-तुम कितनी बड़ी हो गई! -जेमी!
यह कौन है?
आओ, बच्चियो।
अच्छे लग रहे हो, भाई।
तुम बेहाल लग रहे हो।
-तारीफ़ मत करो। -"तारीफ़ मत करो।" चलो भी!
इसे इसकी यूनिफ़ॉर्म में देखा?
मेरी प्यारी भाभी।
-घर पर स्वागत है, जेमी। -यहाँ आओ।
-ठीक है। -देखें कि यह क्या लाया है?
हेनरी के स्वर्ग में मज़ा आ रहा है?
सोच रहा हूँ कि बेटा अपने पिता की ओर भी नज़र डालेगा।
ओह, प्यारे पैपी। आपकी बहुत याद आई।
इन्हें भी तुम्हारी बहुत याद आई, पर बोलेंगे नहीं।
हाँ। यह यक़ीनन तंबाकू खाना छोड़कर अश्वेतों की संस्था में भर्ती हो गए होंगे।
यक़ीन नहीं होता कि तुम ख़ुद यहाँ आ गए!
वैसे...
तुम लोगों को परेशान नहीं करना चाहता था।
उसने आख़िरी बात यही कही थी।
लड़के!
हे भगवान!
ओह, लड़के।
तो मशहूर युद्ध नायक बनना कैसा लगता है?
-अरे, मुझे नहीं पता। -नहीं, ऐसा मत कहो।
फ़ौज से तुम्हारे पदकों के बारे में चिट्ठियाँ आईं।
कहा कि एक एयरमैन को मिलने वाला सबसे बड़ा सम्मान मिला है।
-ऐसा कहा? -ख़ैर...
मेरी क़िस्मत अच्छी थी।
-बाक़ियों की नहीं थी। -हाँ।
यक़ीनन उसके चलते बहुत लड़कियाँ भी पटाई होंगी।
लड़कियाँ पटाने के लिए जेमी को पदकों की ज़रूरत नहीं, पैपी।
उस मामले में मेरे जैसा है।
तुम्हारी माँ ग्रीनविल की सबसे सुंदर लड़की थी।
और बाक़ी सारी लड़कियाँ मेरे पीछे पड़ी थीं।
हाँ। एक पक्की बात बता दूँ।
वे पदक पाने के लिए तुमने बहुत से जर्मनों को मारा है।
तुमने कितनों को मारा होगा? पचास? सौ?
-पता नहीं। -अंदाज़ा लगाओ।
मुझे नहीं पता।
बात क्या है?
बंदे को पता होता है कि उसने कितने लोगों को मारा है।
ख़ैर...
एक बात बता सकता हूँ।
एक से ज़्यादा मारे हैं।
बेटा...
मैंने जिसे मारा था कम से कम उससे नज़रें मिलाई थीं।
आसमान से बम गिराने जैसा नहीं होता।
पैपी।
-पैपी, चलिए भी। -उन्हें भाड़ में जाने दो।
तुमने ऐसा क्यों किया?
उन्हें तुम पर नाज़ है।
बस यही बात है।
-हाँ। -वैसे बात सही कही।
हमें अब सो जाना चाहिए।
तुम सोफ़े पर सो जाओगे?
हाँ।
आओ।
तुम्हें देखकर अच्छा लगा, भाई।
यहाँ रहने देने के लिए तुम्हारा व लॉरा का धन्यवाद।
ठीक है।
आराम से सो जाओ।
तुम्हें खिलाएँगे-पिलाएँगे। हट्टा-कट्टा बनाएँगे।
असल में, चार हैं।
चार क्या?
आसमान में चार मील ऊपर होते हैं। जहाँ से हम बम गिराते हैं।
उतनी ऊपर से तुम्हें दिखता क्या है?
तुम्हें अचरज होगा।
सड़कें, शहर, फ़ैक्टरियाँ।
बस लोग नहीं दिखते।
20,000 फ़ीट ऊपर से चींटी जैसे भी नहीं दिखते।
पैपी सही कहते हैं।
बंदे को पता होना चाहिए।
गुड नाइट।
अश्वेत
घर लौट आए हम। वाह रे वाह।
अगला पड़ाव, ट्यूपेलो!
कालू, कल्लन, हब्शी।
मैं अपने देश के लिए लड़ने गया था
और लौटने पर देखा कि कुछ नहीं बदला है।
केवल श्वेतों के लिए
शुक्रिया।
आप कैसी हैं, मिस ट्रिकलबैंक?
रॉन्ज़ेल, यह तुम ही हो न?
जी, मैडम, मुझे तो यही लगता है।
कहना पड़ेगा, तुम बड़े हो गए हो! तुम कैसे हो?
मैं एकदम ठीक हूँ। आप कैसी हैं?
मैं भी ठीक हूँ। अपने घरवालों से मिले?
नहीं, मैं घर जाने से पहले यहाँ आकर उनके लिए कुछ चीज़ें लेना चाहता था।
हेलो, रॉन्ज़ेल। मैं मिसेज़ मकैलन। तुम्हारे घरवाले हमारे लिए काम करते हैं।
कैसी हैं, मैडम?
तुम्हारी माँ हमेशा तुम्हारी बातें करती है।
वे तुम्हें देखकर बहुत ख़ुश होंगे।
सब हो गया?
नहीं। मुझे थोड़ी चीनी और मिठाइयाँ लेनी हैं।
चीनी और मिठाइयाँ?
हाँ। चीनी माँ के लिए, और मिठाइयाँ मार्लन और लिली मे के लिए।
सोचा उन्हें थोड़ा लाड़ कर लूँ।
-सार्जेंट का वेतन। -उन्हें अच्छा लगेगा।
जी, मैडम।
आपका दिन अच्छा हो, मिसेज़ मकैलन।
देखो तो कौन है। यूनिफ़ार्म में कालू है।
तुम कहाँ चल दिए, बेटा?
माफ़ करें, जनाब। अपने परिवार से मिलने घर जा रहा हूँ।
-वहाँ से नहीं जाओगे। -पैपी, यह रॉन्ज़ेल है।
हैप और फ़्लोरेंस का बेटा। अभी विदेश से लौटा है।
अच्छा, इसीलिए तुम सामने वाले दरवाज़े से बाहर जाने की कोशिश कर रहे थे।
तुम भूल गए कि तुम कहाँ हो।
-नहीं, जनाब, मैं कुछ नहीं भूला हूँ। -लगता तो यही है, लड़के।
पता नहीं वहाँ तुम्हें कितनी आज़ादी मिली,
पर अब तुम मिसिसिपी में, हब्शी।
पिछला दरवाज़ा इस्तेमाल करो।
जाओ, बेटा। यहाँ कोई लड़ाई नहीं चाहते।
जाओ।
एक बात कहूँ? आप एकदम सही कहते हैं।
विदेश में कोई हमसे पिछला दरवाज़ा इस्तेमाल करने को नहीं कहता था।
जनरल पैटन ने हमें शत्रु सीमा पर भेजा।
जी, जनाब। पता है हमने वहाँ क्या किया?
हमने हिटलर और उन जर्मनों की बैंड बजा दी।
जब आप सब सुरक्षित घर बैठे थे।
हेनरी, मेरा काम हो गया।
घर लौट आए हम।
हे प्रभु, हम पर और मसीहा के माध्यम से आपकी जो नेमतें
हमें मिल रही हैं उन पर कृपा करें, परमपिता परमेश्वर।
और, प्रभु, कपास उगाने के लिए जो सूरज की रोशनी आप देते हैं
और हम सबको स्वस्थ रखने के लिए भी आपका धन्यवाद।
और, मेरे मसीहा, अपनी कृपादृष्टि मेरे बच्चे रॉन्ज़ेल पर बनाए रखें,
वह दुनिया में जहाँ कहीं भी हो।
आमीन।
रॉन्ज़ेल!
ऐ।
मेरा बच्चा!
देखो तो। कितने बड़े हो गए हो।
-और सजीले भी। -शुक्रिया। ऐ।
मार्लन, देखो तो। तुम तो मेरे जितने लंबे हो गए। अचानक लंबे हो गए न?
-ये पदक क्यों मिले? -सफ़र कैसा रहा?
जर्मनों को मारने के लिए मिले?
-बताया क्यों नहीं कि आ रहे हो? -अब इसे परेशान मत करो...
और अपने पिताजी से मिलने दो।
मैं जानता था कि तुम आओगे। मैं प्रार्थना करता था।
प्रभु, आपका धन्यवाद।
देखो तो।
आपको क्या हो गया?
-भाइयों से मिल लो। -घर का सामान लाया हूँ।
शुक्रिया, बेटा।
आओ, बैठो।
हे ईश्वर।
-चावल चाहिए? -हाँ।
-शुक्र है भगवान का। -आमीन।
मुझे पता न था कि तुम सिगरेट पीते हो, बेटा।
बहुत कुछ बदल गया है, पापा।
-पेट भरकर खाया? -हाँ।
पेट फटने को है। मैं इन बिस्कुटों के सपने देखता था।
हाँ, मैं भी तुम्हारे सपने देखती थी।
आप क्या देखती थीं?
अब तुम हमारे पास सुरक्षित लौट आए हो।
ख़ुश हैं कि तुम भी हमारे साथ काम करोगे।
अब उस कमी की भरपाई हो जाएगी जो मेरी दुर्घटना के बाद हुई।
कर्ज़ा उतर जाएगा, नया क़रार बनवा लेंगे, अगले साल फिर पट्टेदार बन सकेंगे।
शायद इसने ख़ुद कुछ सोच रखा हो। इसे अपनी राह पर चलने दो, हैप।
नहीं, माँ।
बेशक मैं यहीं रहूँगा।
बेशक।
बस मुझे सब समझने और युद्ध को भुलाने के लिए थोड़ा समय दे दीजिए।
इन्हें इस वक्त क्या चाहिए?
नमस्ते, श्री मकैलन।
नमस्ते, हैप। फ़्लोरेंस।
यह हमारा बेटा रॉन्ज़ेल है जिसके बारे में मैंने बताया था।
हाँ, हम मिल चुके हैं।
हैप, तुमसे अकेले में बात करनी है।
बच्चा नहीं हूँ, जनाब।
आप मेरे डैडी से जो भी कहना चाहते हैं, मेरे सामने कह दीजिए।
तो ठीक है। आज तुमने ट्रिकलबैंक के यहाँ जैसी हरकत की,
उससे तुम बहुत मुसीबत मोल ले रहे हो।
मैं जानता हूँ कि तुम ऐसी मुसीबत मोल लेना नहीं चाहोगे।
न अपने लिए, न अपने परिवार के लिए।
तुमने क्या किया, बेटा?
यह कुछ नहीं कर सकता।
-मैं बस दरवाज़े से बाहर निकल रहा था। -सामने वाले दरवाज़े से।
मेरे पिताजी और एक और बंदे ने गलती सुधारी, तो भाषण सुना दिया।
हम सबको हमारी औक़ात दिखा दी, है न?
क्या यह सच है?
तो बेहतर होगा कि तुम माफ़ी माँग लो।
माफ़ कीजिएगा, जनाब।
ठीक है।
पिताजी से भी माफ़ी माँगनी पड़ेगी।
कल चर्च के बाद रॉन्ज़ेल उनसे मिलने आ जाएगा, जनाब।
है न, बेटा?
जी, जनाब।
-घर वापसी पर स्वागत है। -शुक्रिया, जनाब।
गुड नाइट।
लड़ने का कोई फ़ायदा नहीं। जीत हमेशा उन्हीं की होगी।
बस लड़ाई में पीठ दिखाकर भागने की आदत नहीं है, डैडी।
अब नहीं।
तो तुम विदेश से कब लौटे?
कुछ हफ़्ते पहले।
-और मैरिएटा कैसा लग रहा है? -अच्छा शहर है। बहुत अच्छा।
यह मैं ले लेता हूँ। यहाँ रख देते हैं।
बहुत शुक्रिया, मिस ट्रिकलबैंक। आपका दिन अच्छा बीते।
-अपना ख़याल रखना। -हाँ।
वह देखो।
-यह क्या हो रहा है? -इसे क्या हो गया?
यह अभी युद्ध से लौटा होगा।
कोई बात नहीं।
बस कार की आवाज़ थी। उसके वॉल्व में कुछ फँस गया होगा।
सुना है धीरे-धीरे सब ठीक हो जाता है।
तुम रॉन्ज़ेल हो। हैप के बेटे।
जेमी मकैलन। हेनरी का भाई।
मिलकर ख़ुशी हुई।
तुम यहाँ पैदल आए हो?
हाँ।
मैं छोड़ देता हूँ।
आ जाओ।
मैं हूँ बॉब डनिंग 15वें सालाना ऑल-स्टार मुक़ाबले की सुर्खियों के साथ।
-आगे आ जाओ! -मैं यहीं ठीक हूँ।
आ जाओ, सिपाही। यह मेरा आदेश है।
नेशनल लीग के दमदार खिलाड़ी।
जॉन माइज़, वॉकर कूपर, राल्फ़ काइनर और स्टैन म्युज़ल।
अमेरिकन लीग के खिलाड़ी,
टेड विलियम्स, जो डिमैजियो, जॉर्ज केल और लू बोड्रो।
-कैसे पता कि मुझसे बड़े ओहदे पर हो? -मैं कप्तान था।
नीग्रो कप्तान भी होते हैं। मैंने कइयों के साथ काम किया है।
तुमने मेरा आदेश मान लिया। तुम यक़ीनन सार्जेंट थे।
761वीं टैंक बटालियन।
"अंत तक लड़ो।"
हम जनरल पैटन के लिए लड़ रहे थे।
तुम?
मैं बी-25 उड़ाता था।
तो, सार्जेंट, तुम्हें यहाँ वापस आकर कैसा लग रहा है?
हाँ, मुझे भी।
-तुम्हारे और पैपी के बीच कहासुनी हुई। -माफ़ी माँग ली।
वह हैं ही नीच। मुझे पता है कि उन्होंने ही शुरुआत की होगी।
-ये लो तुम्हारे नाम पर। -मैं ठीक हूँ, शुक्रिया।
हमेशा अक्खड़ रहते हो,
या बस उन गोरों के सामने जो तुमसे अच्छे बर्ताव की कोशिश कर रहे हों?
ले लो।
तुम किस तरह के एनसीओ हो?
इसे बर्बाद मत करना। यह मेरी दवा है।
हर बूँद की ज़रूरत है।
तुम टैंकर वालों को कभी अपने हेल्मेट में पेशाब करना पड़ा?
-कई बार। -हमारे कॉकपिट में एक ट्यूब लगी थी।
पर कभी-कभी हेल्मेट में करना आसान होता था।
पर 20,000 फ़ीट की ऊँचाई पर,
एक मिनट से कम समय में पेशाब बर्फ़ बन जाता था।
ऊपर इतनी ठंड होती है?
धत्। तापमान शून्य से 20, 30 डिग्री कम होता है।
एक बार बहुत लंबी उड़ान भरनी पड़ी,
और मैं हेल्मेट में पेशाब करके भूल गया।
हम लक्ष्य के एकदम ऊपर थे। मैंने हेल्मेट पहन लिया।
हम बम बरसा रहे थे। दुश्मनों से बच रहे थे,
और अचानक महसूस हुआ कि चेहरे पर कुछ बह रहा है।
हाँ, लगा गोली लग गई है।
मुझसे संडास जैसी बदबू आ रही थी।
हाँ, बाक़ी अफ़सरों ने भी बहुत टाँग खींची होगी।
यार, मेरे दोस्तों ने चिढ़ाना कभी नहीं छोड़ा।
कम से कम जो बचकर लौट आए थे।
हाँ, मेरे भी कुछ दोस्त मारे गए।
यह उनके नाम।
"मैं घर नहीं आ पाऊँगा..."
-सब ठीक तो है न, श्री जेमी? -एकदम ठीक है।
बस रॉन्ज़ेल को शहर से वापस छोड़ने आया था।
अगले शनिवार दोपहर को मैं शहर वापस जाऊँगा।
अगर तुम साथ चलना चाहो, तो यहाँ आ जाऊँगा।
ठीक है।
हैप।
हे भगवान।
मैं कुछ लाया हूँ, माँ।
यह तो बहुत सारा है।
भाई-बहन के लिए रख देती हूँ। ख़ुश हो जाएँगे।
नहीं।
-मैं यह आपके लिए लाया हूँ। -मैं नहीं खा सकती, बेटा।
आपको खाते हुए देखना चाहता हूँ।
शुक्रिया, बेटा।
ख़त्म कर दीजिए, माँ। बचाइए मत।
मुझे यह लिली मे या मार्लन के पास नहीं दिखना चाहिए।
ठीक है।
मैं आपसे प्यार करता हूँ।
मैं भी तुमसे प्यार करती हूँ, बेटा।
शुक्रिया।
मैं नहीं कर सकता...
मैंने कोशिश की।
मुझे माफ़ कर दो।
मैं नहीं कर सकता...
मैं तैर नहीं सकता।
हे भगवान।
सब ठीक है, जेमी। कोई बात नहीं।
यह मैं हूँ। सब ठीक है।
कोई बात नहीं। मेरे पास आओ।
नहीं।
नहीं, मैं नहीं आ सकता।
-जेमी। -मुझे जाना होगा।
हमेशा की तरह, जब कुछ बुरा होता है, तो हेनरी घर पर नहीं होता।
वह और पैपी सूअरों का शिकार करने गए थे, तो मैं बच्चियों के साथ अकेली थी।
वीरा?
मुझे शहर ले चलिए।
मैं कार्ल को मार डालूँगी।
वीरा, क्यों न हम बैठकर बातें करें...
मेरे पास बैठने का समय नहीं है।
वह इस वक़्त उसके साथ है।
एल्मा के साथ शुरू कर दिया, जैसे रेनी के साथ किया था।
अमैंडा ली, अपनी बहन को अंदर ले जाओ।
अमैंडा, जाओ। पीछे के दरवाज़े से अंदर जाओ।
-वीरा? -मुझे इसी वक़्त शहर ले जाइए।
-गाड़ी चलानी नहीं आती। -चलाते देखा है...
और उस कारण मुसीबत में पड़ गई। मेरे पति ने चाबियाँ ले लीं।
आओ।
शहर जाने के रास्ते पर कार्ल की लाश मिली।
फ़्लोरेंस ने कहा कि उसने वीरा को मुख्य सड़क पर ख़ून में लथ-पथ जाते देखा था।
बोली कि लग रहा कि वह ख़ून की होली खेलकर आई है।
वीरा ने उसे 17 बार चाकू मारा था।
पर मुझे यह सब बाद में पता चला।
मैं ख़ुद अपने ग़म में खोई थी।
हे भगवान।
क्या हो गया, माँ?
अमैंडा ली, एक समझदार बच्ची की तरह जाकर फ़्लोरेंस को बुला लाओ।
वहाँ जाने का रास्ता याद है? शाबाश, जितनी तेज़ भाग सको भागना।
नहीं!
मैंने भी अपना एक बच्चा खोया है।
उसका नाम सैमुएल था।
बचपन में मैं हमेशा यहाँ आया करता था।
जब अकेले बैठकर कुछ सोचना होता था।
तुमने इस जगह को बख़ूबी सजाया है।
लो।
मुझसे इतनी अच्छी तरह क्यों पेश आ रहे हो?
देखकर लगता है तुम्हें इसकी ज़रूरत है।
बकवास।
हम ऑस्ट्रिया के ऊपर कहीं थे।
हमारा सामना मेसरस्मिथ के एक पूरे झुंड से हो गया।
मतलब, वे हर जगह थे।
उन्होंने मेरे बंदूक़धारी को, सह-पायलेट को मार डाला...
उसी समय भगवान से सौदा कर लिया।
क़सम खाई कि अगर ज़िंदा रहा, तो मैं कुछ अच्छा करूँगा।
पता नहीं कि वह क्या था, पर...
मैंने वादा कर दिया।
और न जाने कहाँ से कुछ फ़ाइटर जेट आ गए,
एक सेना की तरह।
उन्होंने उन जर्मनों का नामोनिशान मिटा दिया।
और क़सम से, वे भगवान के फ़रिश्ते ही थे।
उन जेटों का पिछला हिस्सा लाल रंग का था।
उड़ान के बाद एक ने मुझे बुलाया।
जब मैंने देखा तो लगा कोई सपना देख रहा हूँ।
वह फ़ाइटर पायलेट...
अश्वेत था।
उसने मुझे सलाम किया...
मैंने भी उसे सलाम किया।
जो लोग उस दिन मारे गए थे, वे किसी के पति थे, पिता थे।
वे अच्छे लोग थे।
मुझसे तो बहुत अच्छे थे।
ख़ैर।
हम यह आपके लिए लाए हैं, माँ।
यह आपके लिए लाए है, माँ।
अब, तुम्हें...
पर्दा लगाए बग़ैर नहा... नहीं सकते।
इसे कहाँ लगाएँ?
क्या सोच रही हो? शायद यहाँ, पानी में?
अब यह सोचने में मदद करो कि इसे कहाँ रखें।
क्या कहती हो? यहाँ? ख़ुशबू आएगी।
माँ, जेमी अंकल आपके लिए गुसलख़ाना बना रहे हैं।
मेरी नन्ही परी।
इसे आता देखकर मुझे बताना था न?
सोचा तुम थोड़ा एकांत चाहोगी,
नहाते समय।
क्या कहती हो?
यह बहुत ही लाजवाब है।
शुक्रिया।
तो...
थोड़ा पानी ले आता हूँ।
बड़ी अच्छी ख़ुशबू आ रही है।
वह बहुत कम खाता है, बहुत कम सोता है।
न एक जगह बैठ पाता है, न हिल पाता है।
लगता है जैसे मन ही मन उबल रहा है।
किसी चीज़ का इंतज़ार कर रहा है।
जो नहीं हुआ था उसके होने का इंतज़ार कर रहा है।
चलो! यह बोतल ख़ुद ख़ाली नहीं होगी।
अंधेरा होने वाला है!
ज़रा शांति रखो। कैसे हो?
मैं भी ख़ुद को देखकर ख़ुश होता।
तुम थकी नहीं क्या?
-हमें उसे जाने देना होगा। -हमने उसे पकड़ा ही नहीं है।
वह हमारे लिए रुका हुआ है। मैं जानती हूँ।
वह यहाँ रहना चाहता हो तो?
हमेशा ऐसा नहीं रहेगा।
जैसे ही मैं ठीक हो जाऊँगा...
हम यहाँ से चले जाएँगे।
हम ठीक रहेंगे।
अपनी जगह मिलने के बाद वह भी ठीक हो जाएगा।
हम ठीक रहेंगे?
मैं यक़ीन दिलाता हूँ।
याद है?
हाँ, याद है।
एक बात कहूँ? तुम्हें इस टूटे पैर के साथ इतना चलना-फिरना नहीं चाहिए, जैक्सन।
अगर इसे ठीक न होने दिया, तो कभी चल नहीं पाओगे।
चलूँ ही क्यों अगर नाच न सकूँ?
तुम बहुत प्यारी हो।
सिल्वर स्टार?
-हाँ। -धत्।
प्रभावित मत हो। बेवक़ूफ़ी दिखाने के लिए मिला था।
क्या?
कभी वह सब याद आता है? वहाँ होना।
मतलब, गोलियों का सामना करना नहीं, पर मुझे कभी-कभी वह सब याद आता है।
हाँ, मुझे भी।
वहाँ मैं आज़ादी का दूत था।
लोग सड़कों पर हमारा इंतज़ार करते थे।
फूलों की बरसात करते, जय जयकार करते।
और यहाँ, मैं बस हल चलाने वाला एक हब्शी हूँ।
कुछ लोग भी याद आते हैं।
-हाँ, रोज़ उनके बारे में सोचता हूँ। -दुनिया घूमना।
इतालवी लड़कियाँ, अंग्रेज़ लड़कियाँ...
बालों वाली वे यूनानी लड़कियाँ जिनकी झाड़ ज़बरदस्त थी...
हाँ, वह अलग ही अनुभव था। ज़बरदस्त था, यार।
किसी गोरी लड़की के साथ किया है?
धत्... कमाल कर दिया।
हाँ? तो बताओ मुझे।
फ़ौज ने हमें अलग बैरक,
अलग ख़ून की सप्लाई, अलग शौचालय दिए।
पर उन यूरोपीय लड़कियों को हमसे कोई गिला न था।
एक दिन हम विम्बोर्न में थे,
एक अंग्रेज़ लड़की बगल से गुज़री और मेरे पिछवाड़े पर मार गई।
उसे देखा भी न था।
बोली कि गोरे सिपाहियों ने बताया कि हम इंसान कम और बंदर ज़्यादा हैं।
और वह पूँछ ढूँढ़ रही थी।
हँसने के लिए माफ़ करना।
इसलिए जब भी मौका मिला, हम अपनी इंसानियत साबित करते।
-हाँ। -जर्मन लड़कियाँ भी?
मैंने यह नज़र पहले भी देखी है।
वह ज़रूर ख़ास रही होगी।
पर वह तब की बात है, यह अब का समय है, और शायद मैं सही जगह पर हूँ।
हाँ। सही जगह पर हूँ।
ज़िंदगी ख़राब कर रहा हूँ।
-तुम्हें सुरक्षित वापस ले जाऊँगा, रॉज। -तुम्हारी ज़िम्मेदारी है।
बाईं ओर से हमला हो रहा है!
पिछला बंदूक़धारी मारा गया!
जेरेमी, मुझसे बात करो!
ओह, धत्।
गाड़ी कल निकाल लेंगे, हेनरी।
माफ़ कर दो।
चेक? ठीक है।
साढ़े नौ बज रहे हैं। अब उठ रहे हो?
तो तुम सारा वक़्त सोते रहोगे जब तुम्हारे भाई-बहन काम कर रहे हैं?
क्या हो गया है, बेटा?
क्या हो गया है?
तुम्हारे लिए चिट्ठी आई है। लिखा है जर्मनी से आई है।
जर्मनी।
रीसल कौन है? रेस...
मर्द है या औरत है?
र-ई-स-ल। रेसिल, रीसल... कैसे बोलते हैं?
इससे जान-पहचान थी।
कहाँ जा रहे हो?
मैं लौट आऊँगा!
रॉन्ज़ेल!
तुम्हें यह मज़ाक लगता है? सारा दूध गिरा दिया।
पता है न कि क्या कहते हैं? "अब पछताए क्या होत।"
हाँ, पर अगर वह किसी और का हो तो।
कितने पैसे चुकाने होंगे, डेढ़ डॉलर? या दो?
हिसाब बराबर कर लेते हैं।
-मैं पैसों की बात नहीं कर रहा! -मुझसे क्या चाहते हो?
हो क्या गया है? मर्द बनो!
एक बाल्टी दूध गिरा दिया तो मर्द नहीं रहा?
तुम्हारी हरकतें तो यही कहती हैं!
जब मन में आता है आते हो, कई-कई दिन ग़ायब रहते हो,
और जब यहाँ होते हो, नशे में चूर रहते हो।
मुझे तुम्हें जवाब देने की ज़रूरत नहीं।
मेरे घर में रहोगे, मेरे फ़ार्म पर काम करोगे, तो दोगे।
माफ़ करना, बड़े मालिक।
मेरी ग़लती नहीं है कि तुम्हारा फ़ार्म सफल नहीं हो रहा।
मेरी ग़लती नहीं है कि कपास के खेतों में बाढ़ आ गई।
तुम्हें अपनी समस्या पता है, जेमी? अपनी क़ीमत नहीं जानते, भाई।
वह नहीं जानते जो एक मर्द को पता होना चाहिए। जानना चाहिए।
-अपनी आँखें खोलो, बड़े भाई। -क्या मतलब?
-तुम यहाँ भगवान बने फिरने में... -क्या मतलब?
...अपनी और फ़ार्म की
चिंता में इतने खोए हो
कि पत्नी का दर्द भी नहीं दिखता!
ज़बान संभालकर बात करो।
-वरना क्या? -वरना क्या?
-हाँ। एक बात कहूँ, भाई? -हाँ?
ठीक है, जेमी, जाओ। जैसे इंसान बनना चाहते हो, बनो।
बस कहीं और जाकर मनमानी करो।
-कोई बात नहीं। शहर चला जाऊँगा। -मैं शहर की बात नहीं कर रहा।
मैं मवेशी देखने कल कुछ दिनों के लिए ग्रीनविल जा रहा हूँ।
मेरे लौटने तक यहाँ से चले जाना।
तुम्हारी समस्या क्या है?
तुम्हें अपनी शक्ल देखनी चाहिए थी।
यह कोई मज़ाक नहीं है।
इसके विपरीत, मेरे दोस्त। यह वाक़ई मज़ाक़िया है।
तुम पूरे पागल हो गए हो।
यह तो मैं भी मानता हूँ।
तुम बारिश में क्यों घूम रहे थे?
उससे फ़र्क नहीं पड़ता।
तुम्हें क्या हो गया है?
तुमने सबसे बुरा काम क्या किया है?
बुरा काम।
कुछ बहुत बुरा और जानते थे कि उससे किसी को चोट पहुँचेगी...
पर फिर भी किया।
इस औरत को छोड़ना।
हे भगवान।
मुबारक हो, तुम पिता बन गए।
इसका नाम फ़्रैंज़ है।
फ़्रैंज़ अच्छा नाम है।
अब तुम क्या करोगे?
-वह चाहती है कि मैं जर्मनी वापस आ जाऊँ। -वह तो बहुत दूर है।
हाँ।
लंबा रास्ता है।
और तुम्हारा क्या? तुमने सबसे बुरा काम क्या किया है?
मैंने? मैं तो संत हूँ।
यक़ीनन।
धत्, अपना सिर नीचे करो।
उन्होंने हमें देखा होगा क्या?
पता नहीं।
लो पहुँच गए।
हाँ।
हाँ, जल्द ही शहर छोड़ने वाला हूँ।
तुम्हें शुभकामनाएँ देना चाहता था।
तुम अच्छे दोस्त हो।
यह बताना चाहता था।
हाँ।
तुम भी अच्छे दोस्त हो।
तुम भले लोगों में से हो।
अपना ख़याल रखना।
आशा करता हूँ कि अपने बेटे तक पहुँच जाओ।
अपने परिवार तक।
अपना ख़याल रखना, ठीक है?
तुम भी।
हेलो, माँ।
-भूख लगी है? -नहीं, मैं ठीक हूँ।
सब कहाँ गए?
चर्च गए हैं। शाम की प्रार्थना सभा में।
लो।
-और वह रहा, फिर नशे में चूर। -अंकल जेमी!
हेलो, मेरे प्यारे परिवार।
ट्रक में तुम्हारे साथ कौन था?
जो ट्रक तुम चला रहे थे। वह कौन था?
रॉन्ज़ेल जैक्सन। आपको क्या?
बताओगे कि वह हब्शी तुम्हारे साथ ट्रक में आगे क्यों बैठा था
जैसे जिगरी दोस्त हो?
जहाँ मैं कहूँगा वहाँ बैठ सकता है। और कुछ?
साले कमीने।
-तुम्हारी कोई औक़ात नहीं है, जानते हो न? -हाँ, जानता हूँ।
श्रीमान युद्ध नायक।
तुम बस एक शराबी हो! चाबियाँ मुझे दो।
चले जाओ।
इसे अपने गले लगाए रखना चाहती हो?
अफ़सोस कि नशे में चूर है। कुछ नहीं कर सकता।
-माफ़ करना? -तुम्हें इसके पीछे घूमते देखा है।
-पैपी। -शायद हेनरी को कुछ समझ न आए,
पर मैं मूर्ख नहीं हूँ।
-आपने वह चिट्ठी देखी, माँ? -वह जर्मनी वाली?
हे भगवान, ठीक है। अच्छा। रुको।
परेशान मत हो। अपने पिता के लौटने तक इंतज़ार करो, ठीक है?
रॉन्ज़ेल? रॉन्ज़ेल!
हेलो।
-तुम रात के खाने पर होगे? -नहीं।
कहीं जा रहे हो?
हाँ। शायद पश्चिम की ओर निकल जाऊँ।
मेरा एक दोस्त लॉस एंजेलिस में रहता है।
लॉस एंजेलिस? जेमी, क्या बोल रहे हो?
-उसने बताया नहीं? -किसने क्या नहीं बताया?
हेनरी।
उसने मुझसे चले जाने को कहा।
-शायद अच्छा ही है। -तो बस तुम यूँ ही चले जाओगे?
अलविदा कहने वाले थे या नहीं?
बिल्कुल। पहली बस 2:00 के बाद ही है।
बच्चियों का क्या? उनका दिल टूट जाएगा।
लॉरा, मैं यहाँ नहीं रह सकता।
मैं नहीं...
तुम्हें जाने की ज़रूरत नहीं है, जेमी।
-यहाँ आओ! -पकड़ो उसे!
-यहाँ आ, लड़के! -पकड़ो उसे!
पकड़ो उसे!
इसे पकड़कर रखो, लड़को!
-हाँ, साले हब्शी को मारो! -मारो इस हब्शी को!
-खड़ा करो उसे। -चलो।
जूते पहनो। हमारे साथ चलो।
-हे भगवान। छोड़ उसे। -चुप रहो!
हरगिज़ नहीं! उसे इसी वक़्त छोड़ो!
-कान खोलकर सुनो, बेटा। -मैं तुम्हारा बेटा नहीं हूँ!
अब या तो उसका इस्तेमाल करो, या घुमा लो।
वरना हम दोनों को मार दो।
एक हब्शी के लिए अपने ख़ून से गद्दारी कर रहे हो?
गोली चलाओ।
-चलो। -हाँ।
-चलो। गोली चलाओ। -सबूत सामने लाओ।
-यह दोषी है! -इसे मार डालो!
तुमने इस औरत के साथ संभोग किया?
तुम लोगों को किसी जर्मन कुल्टा की क्या परवाह?
उन जर्मन सालियों के कारण हमारे बहुत से जवान मरे हैं।
मैं कहूँगा कि रॉन्ज़ेल ने
उसे यह याद दिलाने के लिए एक बच्चा दे डाला, इसे न्याय कहते हैं!
चुप कर, हब्शियों के प्यादे!
तुम्हें कैसे पता कि रॉन्ज़ेल ही उसका बाप है?
उससे पूछ लेते हैं। क्या तुम बाप हो इस...
"बच्चा" नहीं कहूँगा... इस पाप के?
जवाब दो! बोलो!
-हाँ। -इसने ख़ुद बोल दिया!
पाप की सज़ा है मौत।
पैपी?
नहीं।
यह गोली नहीं चलाएगा।
तुममें इतना दम नहीं कि किसी से नज़रें मिलाकर उसे मार सको, है न, बेटा?
तुम अपने बाप को गोली नहीं मारोगे।
अगर एक और ग़लत हरकत की, तो ये लड़के तुम्हें मार डालेंगे।
हम इसका क्या करें?
मैंने कहा न, यह मुँह नहीं खोलेगा। सही कहा न, बेटा?
उसे छोड़ दो।
तुम कोई माँग करने की हालत में नहीं हो।
इस हब्शी को सज़ा देना बाक़ी है।
यह फ़ैसला मेरे बेटे को करने दो।
तो ठीक है।
तो क्या करें?
तुम चुनो।
अगर नहीं चाहते कि यह मरे, तो सज़ा तुम चुनो।
नहीं!
इसकी जीभ, इसकी आँखें, या इसकी गोलियाँ?
चुनो।
चुन, साले!
इसकी जीभ।
हे भगवान! नहीं!
-पकड़ो उसे। -सीढ़ी लाओ!
आराम से। सब ठीक हो जाएगा।
मैं संभाल लूँगा।
-पैर सीधे करो। -सीधे करो, एकदम सीधे।
हे भगवान!
मैंने उसे पकड़ लिया!
साँस लो।
सब ठीक हो जाएगा। रोशनी ऊपर करो, मार्लन।
उसे उठाओ।
-हमने तुम्हें पकड़ लिया। -यहाँ से चलो।
मेरा बच्चा।
मैंने उसकी धड़कन अपनी हथेली में थामी है।
मेरा बच्चा!
मुझे उसकी हर धड़कन याद है।
वह गरम और जोशिला था।
मैं उसके हर अंग से वाकिफ़ हूँ।
पैपी?
वही बात है जो तुम सोच रही हो।
उन्होंने रॉन्ज़ेल को पकड़ लिया था।
वे बहुत सारे लोग थे।
क्या? जेमी, इन्हें क्या हुआ है?
वे बहुत सारे लोग थे। मैं...
-जेमी... -मैं उन्हें रोक नहीं सका।
उन्होंने उसके साथ क्या किया? क्या वो ज़िंदा है?
-उन्होंने मुझसे चुनने को कहा। -क्या चुनने को?
उठो।
मैं पक्का करना चाहता था कि आपसे नज़रें मिलाऊँ।
बहुत शुक्रिया, जनाब।
कुछ दिनों में मिलते हैं, ठीक है?
तुम्हारे पिता। वह कल रात गुज़र गए।
-कैसे? -नींद में, शांति से।
-हैप! -हेनरी।
-हैप! -हेनरी, नहीं।
जो हुआ वह मेरी ग़लती नहीं है।
-मैंने उन दोनों को चेताया था। -उन्हें जाने दो।
हैप!
हैप, ज़रा रुक सकते हो?
हमें इस ताबूत को दफ़नाना है।
हैप?
शुक्रिया।
अपने बेटों को भी बुला लो।
मेरे बेटे उस गाड़ी से नहीं उतरेंगे।
ठीक है।
ऐसे ही।
"मनुष्य जो स्त्री से उत्पन्न होता है, वह थोड़े दिनों का और दुख से भरा रहता है।
वह फूल की नाईं खिलता है, फिर तोड़ा जाता है।
वह छाया की रीति पर ढल जाता है और कहीं ठहरता नहीं।
फिर क्या तू ऐसे पर दृष्टि लगाता है,
क्या तू मुझे अपने साथ कचहरी में घसीटता है?
अशुद्ध वस्तु से शुद्ध वस्तु को कौन निकाल सकता है? कोई नहीं।
वृक्ष की तो आशा रहती है,
कि चाहे वह काट डाला भी जाए, तो भी फिर पनपेगा।
परन्तु पुरुष मर जाता, और पड़ा रहता है।
जैसे महानद का जल सूखते-सूखते सूख जाता है,
वैसे ही मनुष्य लेट जाता और फिर नहीं उठता।
जब तक आकाश बना रहेगा तब तक वह न जागेगा,
और न उसकी नींद टूटेगी।"
आमीन।
-आमीन। -आमीन।
तो ठीक है।
चलो, भाई। आमीन, पैपी।
-चलो, बच्चियो। -फ़्लोरेंस?
यह रॉन्ज़ेल को दे देना...
अगर उससे मुलाक़ात हो।
जेमी!
मेरा दुस्वप्न हमेशा एक ही होता है।
पहले, मैं हेल्मेट पहने टैंक में बैठा हूँ।
फिर मैं एक कार के अंदर होता हूँ और बोरे से मेरा सिर ढका होता है।
मैं चीख़ता हूँ। मेरे होंठ हिलते हैं, तनाव महसूस होता है।
पर आवाज़ बाहर नहीं आती।
आशा करता हूँ कि मेरे पैपी की अकाल मौत से
जैक्सन परिवार को थोड़ा सुकून मिला होगा।
हालांकि कहना पड़ेगा कि मुझे सुकून नहीं मिला।
बस यही आशा कर रहा था कि कोई चमत्कार
मेरे दोस्त रॉन्ज़ेल के लिए ख़ुशियाँ ले आया होगा।
पर क्या मेरी कहानी यहाँ ख़त्म होनी चाहिए?
दमित और पराजित।
दमन, डर, विकलांगता।
इन सबको कोई असाधारण इंसान ही हरा सकता है।
मुझे पहले ख़ुद को अफ़ीम और आत्म-दया से दूर करना होगा।
और जेब में एक छोटा सा कार्ड रखकर सफ़र करना होगा, जिस पर लिखा है, "मूक।"
और फिर आख़िरकार,
मुझे फिर एक बार अटलांटिक पार करना होगा।
पर इस बार युद्ध के लिए नहीं।
प्यार के लिए।
रॉन्ज़ेल।
माँ?
और यहाँ मेरी कहानी ख़त्म हुई।
प्यार के साथ।
उप-शीर्षक अनुवादक: शीला सिजिन मैथ्यूज़